**Informativni dan na temo okvirnega programa za Evropsko sodelovanje v znanosti in**

**tehnologiji (COST)**

Spoštovani,

Agencija za raziskovalno dejavnost Republike Slovenije, Ministrstvo za izobraževanje, znanost in šport in Združenje okvirnega programa za Evropsko sodelovanje v znanosti in tehnologiji (COST) Vas vljudno vabijo na informativni dan na temo predstavitve okvirnega programa Evropskega sodelovanja v znanosti in tehnologiji (COST), ki bo potekal:

**v ponedeljek 12. marca 2018 od 12:30 do 17:00 ure**

**v veliki dvorani (pritličje) Ministrstva za izobraževanje, znanost in šport (Masarykova 16).**

Namen informativnega dneva je obvestiti raziskovalno skupnost o okvirih COST politike, dejavnostih in možnostih financiranja. Obenem bosta predstavnika posameznih COST akcij predstavila rezultate svoje udeležbe v COST akciji ter delila svoje izkušnje in primere dobre prakse.

Informativni dan bo potekal zgolj v angleškem jeziku. Program je priložen vabilu.

Vsebine razprav bodo posvečene:

* Okviru programa COST: Kaj je in kako deluje?,
* COST akcijam: Kaj so COST akcije in kako se v njih vključiti?,
* COST javnemu razpisu: Kako pripraviti uspešen predlog COST akcije?,
* Dodani vrednosti in učinkom sodelovanja v COST akciji,
* Nacionalni udeležbi v COST akcijah.

Informativni dan je namenjen raziskovalni skupnosti, industriji, malim in srednjim podjetjem, zasebnim laboratorijem, akademikom in drugim zainteresiranim skupinam. Vabljeni so tudi predstavniki tekočih in zaključenih COST akcij iz Slovenije.

Brezplačna internetna prijava: <https://docs.google.com/forms/d/e/1FAIpQLSckOHRaU_c7dVvZ4cOBUhHhnp_hOOrcF6EwKbtxbd0KTjU0ng/viewform>

(registracija bo odprta do srede, 7. 3. 2018 do 12.00 ure)

Za vse dodatne informacije se obrnite na nacionalnega COST koordinatorja (CNC): [mojca.boc@arrs.si](file:///C:\Users\BocM\AppData\Local\Microsoft\Windows\INetCache\Content.Outlook\29ZQ3818\mojca.boc@arrs.si)